
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 969 

31 Δεκεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διάθεση φορολογικών εντύπων. 1 

Ανακαθορισμός ύψους επιχορήγησης Ο.Ε.Δ.Β. .. 2 
Χαρακτηρισμός της εκκλησίας των Αγίων θεοδώ¬ 
ρων στην Κ. Βροντού Δράμας ως διατηρητέου 

μνημείου. 3 

Πρόσληψη προσωπικού με σύμβαση εργασίας Ι.Δ. 
ορισμένου χρόνου για απρόβλεπτες και επείγου¬ 
σες ανάγκες της ΓΓΔΕ. 4 

Τροποποίηση συστατικής πράξης δημοτικής επιχεί¬ 
ρησης Μαρκοπούλου - Μεσογαίας Ν. Αττικής. 5 
Τροποποίηση της 15797/91 απόφασης Νομάρχη 
Ανατολικής Αττικής που αφορά στη σύσταση 


ίδιου Νομικού Προσώπου με το όνομα Σχολική 
Επιτροπή 2όυ Δημοτικού Σχολείου & 2ου Γυμνα- 

σίου Δήμου Πεύκης. 6 

Τροποποίηση της 15798/91 απόφασης Νομάρχη 
Ανατολικής Αττικής που αφορά στη σύσταση 
ίδιου Νομικού Προσώπου με το όνομα Σχολική 
Επιτροπή 1ου - 2ου Λυκείου και 1ου Γυμνασίου 


Πεύκης.. 7 

Σύσταση ίδιου Νομικού Προσώπου στο Δήμο Πεύ¬ 
κης Ν. Αττικής με το όνομα «Σχολική Επιτροπή 

1ου και 2ου Λυκείου Πεύκης». 8 

Μεταβίβαση μετοχών «ΑΤΛΑΣ ΑΧΕ» .. .. 9 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1155964/1225/0006Β/ΠΟΛ. 1385 (1) 

Διάθεση φορολογικών εντύπων. 

Ο ΥΠΟΥΡΓΟΣ ΟΙΚΟΝΟΜΙΚΏΝ 

Έχοντας υπόψη: 


1. Τις διατάξεις των Π.Δ. 284/88 (ΦΕΚ Α' 128) και 
551/1988 (ΦΕΚ Α' 259). 

2. Τις διατάξεις του άρθρου 48 του Ν. 1591 /86 (ΦΕΚ 
Α' 50). 

3. Την Γ.Υ.5246 από 14 Οκτωβρίου 1993 κοινή από¬ 


φαση του Πρωθυπουργού και του Υπουργού Οικονομι¬ 
κών (ΦΕΚ 829 Β'). 

4; Τις διατάξεις της παρ. 4 του άρθρου 12 του Ν.Δ. 
3323/1955 (ΦΕΚ 214 Α'), όπως τροποποιήθηκαν με 
την παρ. 9 του άρθρου 35 του Ν. 1884/1990 (ΦΕΚ Α' 
81). 

5. Τις διατάξεις των παραγράφων 15 του άρθρου 
16α, 7 του άρθρου 44 και του άρθρου 70 του Ν.Δ. 
3323/1955 (ΦΕΚ Α’ 214). 

6. Τις διατάξεις των άρθρων 29 και 31 του Ν. 1642/ 
86, όπως ισχύουν. 

7. Την ανάγκη καθιέρωσης ενιαίας διαδικασίας διά¬ 
θεσης πολλαπλού αριθμού φορολογικών εντύπων σε 
επαγγελματικές οργανώσεις ή μεμονωμένους επαγ- 
γελματίες, με σκοπό την ικανοποίηση των αναγκών 
τους. 

8. Τις διατάξεις του άρθρου 29Α του Νόμου 1558/ 
85, όπως προστέθηκε με το άρθρο 27 του Ν. 2081 /82 
(ΦΕΚ Α’ 154). 

9. Ότι από τις διατάξεις της απόφασης αυτής δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

1. Ορίζουμε ότι οι επαγγελματικές ενώσεις ή οι με¬ 
μονωμένοι επαγγελματίες, που επιθυμούν να προμη¬ 
θευτούν έντυπα: α) για την συμπλήρωση των ετησίων 
δηλώσεων φορολογίας εισοδήματος οικον. έτους 
1994 και β) για την εκπλήρωση υποχρεώσεων των φο- 
ρολογουμένων, που απορρέουν από τις διατάξεις των 
άρθρων 29 και 31 του Ν. 1642/86, όπως ισχύει, πρέπει 
να υποβάλλουν σχετική αίτηση, στην οποία θα αναγρά¬ 
φονται: 

α) τα προσωπικά στοιχεία του αιτούντος (ονοματε¬ 
πώνυμο ή επωνυμία, επαγγελματική ιδιότητα, ΑΦΜ, Δ/ 
νση επαγγέλματος, αρμόδια Δ.Ο.Υ. φορολογίας τους 
κ.τ.λ.). 

β) Ο αριθμός των εντύπων, που πρόκειται να προμη- 
θευτού, κατά είδος του αιτουμένου εντύπου. 

2. Τα έντυπα φορολογίας εισοδήματος θα διατίθε¬ 
νται στους ενδιαφερόμενους μέχρι να συμπληρωθεί 
ποσοστό δέκα πέντε τοις εκατό (15%) των κατωτέρω 
από κάθε είδος εκτυπωθέντων εντύπων και στη συμ- 

βολική τιμή των δύο (2) δραχμών έκαστο για τα μονό¬ 
φυλλα και τεσσάρων (4) δραχμών για τα δίφυλλα. Δη¬ 
λαδή τα ακόλουθα έντυπα: 

1) Δήλωση φορολογίας εισοδήματος φυσικών προ¬ 
σώπων οικονομικού έτους 1994 (έντυπο Ε1), 

2) Αναλυτική κατάσταση μισθωμάτων (έντυπο Ε2), 

3) Αναλυτικά στοιχεία για βιβλία πρώτης και δεύτε¬ 
ρης κατηγορίας του Κ.Β.Σ. (έντυπο Ε3), 

4) Αναλυτικά στοιχεία για βιβλία τρίτης κατηγορίας 
του Κ.Β.Σ. (έντυπο Ε4), 

5) Δήλωση φορολογίας εισοδήματος εταιρειών, κοι¬ 
νοπραξιών (έντυπο Ε5), 

6) Βεβαίωση αποδοχών, 

7) Οριστική δήλωση φόρου μισθωτών υπηρεσιών 
(έντυπο Ε7) και 

8) Η Προσωρινή δήλωση απόδοσης παρακρατούμε- 
νου φόρου εισοδήματος 8α διατίθενται στο ποσό των 
εκατό (100) δραχμών ανά πακέτο των δέκα (10) τεμα¬ 
χίων. 

Κάθε ένας ενδιαφερόμενος πρέπει να παραγγείλει 
τουλάχιστον χίλια (1.000) έντυπα από ένα είδος ή από 
κάθε είδος, αν επιθυμεί περισσότερα είδη από αυτά, 
που αναφέρονται στην προηγούμενη παράγραφο. 

Ειδικώς για την περίπτωση (8), κάθε ενδιαφερόμε¬ 
νος πρέπει να παραγγείλει τουλάχιστον είκοσι πέντε 
(25) πακέτα των δέκα (10) τεμαχίων. 

3. Τα έντυπα του φόρου Προστιθέμενης Αξίας 
(Φ.Π.Α.) θα διατίθενται στους ενδιαφερόμενους μέχρι 
να συμπληρωθεί ποσοστό (20%) είκοσι τοις εκατό των 
κατωτέρω από κάθε είδος εκτυπωθέντων εντύπων και 
στη συμβολική τιμή των τριών (3) δραχμών έκαστο για 
τα μονόφυλλα, πέντε (5) δραχμών για τα δίφυλλα και 
επτά (7) δραχμών για τα τρίφυλλα. Δηλαδή τα ακό¬ 
λουθα έντυπα: 

1) Δήλωση έναρξης εργασιών, 001-ΦΠΑ 

2) Δήλωση μεταβολών - μετάταξης, 002-ΦΠΑ 

3) Δήλωση οριστικής παύσης εργασιών, 003-ΦΠΑ 

4) Ένθετο μελών δήλωσης έναρξης, 001Α-ΦΠΑ 

5) Ένθετο μελών δήλωσης μεταβολών, 002Α- 
ΦΠΑ 

6) Ένθετο υποκαταστημάτων δήλωσης έναρξης, 
001Β-ΦΠΑ 

7) Ένθετο υποκαταστημάτων δήλωσης μεταβολών, 
002Β-ΦΠΑ 

8) Βεβαίωση υποβολής έναρξης εργασιών, 001 Ε'- 
ΦΠΑ 

9) Βεβαίωση υποβολής δήλωσης μεταβολών - μετά¬ 
ταξης, 002Μ-ΦΠΑ 


10) Βεβαίωση υποβολής δήλωσης διακοπής, 003Δ- 
ΦΠΑ 

11) Περιοδική εκκαθάριση (Α' κατ. Κ.Β.Σ.), 007- 
ΦΠΑ 

12) Περιοδική εκκαθάριση (Β & Γ κατ. Κ.Β.Σ.), 004- 
ΦΠΑ 

13) Προσωρινή δήλωση ΦΠΑ, 005ΦΠΑ 

14) Εκκαθαριστική δήλωση ΦΠΑ, 009/93-ΦΠΑ 

15) Ανακεφαλαιωτικός πίνακας ενδοκοινοτικών πα¬ 
ραδόσεων, 047-ΦΠΑ. 

Ως ελάχιστο όριο διάθεσης εντύπων ορίζονται τα χί¬ 
λια (1.000) έντυπα από το κάθε είδος εντύπου της 
προηγουμένης παραγράφου, που επιθυμεί ο ενδιαφε¬ 
ρόμενος να προμηθευτεί. 

4. Οι ενδιαφερόμενοι πρέπει να υποβάλλουν τις σχε¬ 
τικές αιτήσεις τους στην Υπηρεσία Διαχείρισης Εντύ¬ 
πων και Αξιών του Δημοσίου (Υ.Δ.Ε.Α.Δ.), οδός Αμφιά- 
ρου και Κλεομήδους 8, Αθήνα. 

Για τα έντυπα της Φορολογίας Εισοδήματος οι αιτή¬ 
σεις θα υποβάλλονται από 10 Ιανουαρίου έως 15 Φε¬ 
βρουάριου 1994 και ειδικώς για την προμήθεια των 
εντύπων της περιπτώσεως (8) της παραγράφου 2, του¬ 
λάχιστον δέκα (10) ημέρας πριν από τη λήξη της εκά- 
στοτε προθεσμίας υποβολής της προσωρινής δήλωσης 
απόδοσης του φόρου μισθωτών υπηρεσιών. 

5. Μετά την έγκριση της σχετικής αίτησης από τον 
Προϊστάμενο της ως άνω Υπηρεσίας ή τον νόμιμο ανα¬ 
πληρωτή του θα εκδίδεται εντολή είσπραξης προς 
οποιαδήποτε Δ.Ο.Υ. για την πληρωμή του οφειλόμενου 
ποσού. Το ποσό αυτό θα κατατίθεται στον κωδικό 
αριθμό εσόδων (Κ.Α.Ε.) 2411. 

6. Τα έντυπα για τα οποία έχει κατατεθεί το οφειλό- 
μενο ποσό, κατά τα ανωτέρω, θα διατίθενται από την 
Υ.Δ.Α.Δ., προσκομίζοντας το σχετικό αποδεικτικό εί¬ 
σπραξης. Εάν αυτό είναι απαραίτητο στον ενδιαφερό¬ 
μενο, θα παραδίδεται φωτοαντίγραφο του αποδεικτι¬ 
κού (πρωτοτύπου) στο Σώμα του οποίου και σε εμφα¬ 
νές σημείο θα αναγράφεται η ένδειξη «παρελήφθη- 
σαν». 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Δεκεμβρίου 1993 

ο ΥΦΥΠΟΥΡΓΟΙ 

ΔΗΜ. ΓΈΩΡΓΑΚΟΠΟΥΛΟΣ 
ΠΙΝΑΚΑΣ ΓΙΑ ΦΩΤΟΓΡΑΦΙΣΗ 

ΥΠΟΥΡΓΕΙΟ ΟΙΚΟΝΟΜΙΚΩΝ 
ΥΠΗΡΕΣΙΑ ΔΙΑΧΕΙΡΙΣΗΣ ΕΝΤΥΠΩΝ 
ΚΑΙ ΑΞΙΩΝ ΤΟΥ ΔΗΜΟΣΙΟΥ 
ΤΜΗΜΑ Γ' 


ΕΝΤΟΛΗ ΕΙΣΠΡΑΞΗΣ..1δρχ. 

Προς τη Δ. Ο. Υ... 

Παρακαλούμε εισπράξατε από τον κ. 


Διεύθυνση:.Επάγγελμα:. 

Αρμόδια Δ.Ο.Υ.-..· .ΑΦΜ.. 

Το ποσό ' των .δραχμών, με κωδικό 

αριθμό εσόδου 2411, για την προμήθεια των ακολούθων εντύπων στην 
ποσότητα και την αξία, ποι 
αυτά: 

1. Δήλωση φορολογίας εισοδήματος 

2. Αναλυτική κατάσταση μισθωμάτων 

3. Αναλυτικά στοιχεία επαγγέλματος 

4. Αναλυτικά στοιχεία επαγγέλματος 

5. Δήλωση αποτελεσμάτων 

6. Βεβαιώσεις αποδοχών (Φ.01.042) 

7. Οριστική δήλωση Φ.Μ.Υ. 

8. Προσωρινή δήλωση Φ.Μ.Υ. 


9. Δήλωση έναρξης εργασιών 

10. Δήλωση μεταβολών-μετάταξης 

11. Δήλωση οριστικής παύσης εργασιώι 

12. Ενθετο μελών δήλωσης έναρξης 

13. Ενθετο μελών δήλωσης μεταβολών 

-μετάταξης 


ανσγ ράψεται 

απέναντι στο 

καθένα από 

(Ε1) αντιτ.... 

.Χ·4=. 

-Δρχ. 

(Ε2) " ... . 

.X 2=.- 

11 

(Ε3) " _ 

.X 4=..... . 

ι> 

(Ε4) " _ 

.....X 4=. 

II 

(Ε5) " .. . . 

.X 4=. 

11 

11 

.X 2 =...... 

1 1 

(Ε7) " .. . . 

.X 4=. 

• 1 

(Ε9)πακέτα ... 

.X 100=_ 

11 

001-ΦΠΑ αντιτ. 

.X 7=. 

■ ··Δρχ. 

002-ΦΠΑ " . 

.X 7=. 

II 

003-ΦΠΑ 

. .....X 5=. 

1 1 

001-Α-ΦΠΑ *' . 

.X 5=. 

11 

002Α-ΦΠΑ 

.X 5=. 

Δρχ. 

001Β-ΦΠΑ .αντιτ 

.X 5=... 

Μ 


15. Ενθετο υποκ/των δήλωσης μεταβολών 

μετάταξης 002Β-ΦΠΑ " ..X 5=. 

16. Βεβαίωση υποβολής έναρξης εργασιών 0001Ε-ΦΠΑ " .X 3=. 

17. Βεβαίωση υποβολής δήλωσης μεταβολών- 

μετάταξης 002Μ-ΦΠΑ " .X 3=. 

18.Βεβαίωση υποβολής δήλωσης διακοπής 003Δ-ΦΤΤΑ αντιτ.X 3=. Δρχ 

.19.Περιοδική εκκαθάριση (Α’ κστ. ΚΒΣ) 007-ΦΠΑ " X 3=. " 

20. Περιοδική εκκαθάριση (Β' και Γ’ κατ-ΚΒΣ) 004-ΦΠΑ ".X 3=. 

21. Προσωρινή δήλωση Φ.Π.Α. 005-ΦΠΑ αντιτ.X 3=. 

22. Εκκαθαριστική δήλωση Φ.Π.Α. ’ 009/93ΦΠΑ " .X 5=. 

23. Ανακεφαλαιωτικός πίνακας ενδοκοινο¬ 
τικών παραδόσεων 047-ΦΠΑ " .X 3=. 


Σύνολο, Δρχ. 

Αθήνα,.1994 

Ο Εντολέας 


Αριθ.διπλ. 

Αθήνα. . ...1994 

0 Εισπράξας 


ΣΗΜΕΙΩΣΗ; 

1) Η διάθεση των εντύπων γίνεται για την εξυπηρέτηση των 
φορολογουμένων και ό/ί για την περαιτέρω διάθεση των παραπάνω 
εντύπων με οποιοδήποτε τίμημα,, είτε από τον παραλήπτη των εντύπων 
αυτών, είτε από οποιοδήποτε άλλο πρόσωπο. 

2) Συντάσσεται σε δύο αντίτυπα από τα οποία: α) Το ένα 
κατατίθεται στην ΥΔΕΑΔ και β) ίο ουυιιμο ιιαμαμυνει οτον Ταμία της 
Δ . ϋ . Υ . 

Αριβ. ΙΒ/13693 (2) 

Ανακαθορισμός ύψους επιχορήγησης Ο.Ε.Δ.Β. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 

ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν.Δ. 321/1969 «Κώδικα δημο¬ 
σίου λογιστικού». 

2. Το άρθρο 2 του Α.Ν. 585/1968 (ΦΕΚ 225/Α·). 

3. Τις ανάγκες επιχορήγησης από τον Κρατικό Προϋ¬ 
πολογισμό του ΥΠΕΠΘ έτους 1992 του Οργανισμού 
Εκδόσεως Διδακτικών Βιβλίων (Ο.Ε.Δ.Β.). 

4. Την απόφαση με αριθμ. ΓΥ. 5246/14.10.1993 
(ΦΕΚ 829/Β ) του των Υπουργού Οικονομικών για ανά¬ 
θεση αρμοδιοτήτων στους Υφυπουργούς Οικονομι¬ 
κών. 

5. Την Απόφασή μας με αριθμ. 1Β. 2124/8.3.93 
(ΦΕΚ 184Υ/Β). 

6. Την Απόφαση του ΥΠΟΙΚ με αριθμ. 190463/ 
1993 περί μεταφοράς πίστωσης, αποφασίζουμε: 

Τροποποιούμε την απόφασή μας με αριθμ. 
ΙΒ. 2124/8.3.93 (ΦΕΚ 184/Β ) και επανακαθορίζουμε 
το ύψος επιχορήγησης του Οργανισμού Εκδόσεως Δι¬ 
δακτικών Βιβλίων (Ο.Ε.Δ.Β.), από τον Ειδ. Φορέα 19- 
610 καθορίζεται σε 1.237.000.000 δραχμών. 

Η δαπάνη που θα βαρύνει τον Κ.Α.Ε. 2474 του Ειδ. 
Φορέα 19-610 καθορίζεται σε 1.237.000.000 δραχ¬ 
μές. 

Για την ανωτέρω δαπάνη έχει εγγραφεί σχετική πί¬ 
στωση στον κρατικό προϋπολογισμό του ΥΠΕΠΘ έτους 
1993. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Δεκεμβρίου 1993 

01 ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΟΝ 

ΑΛΕΞ. ΠΑΠΑΔΟΠΟΥΛΟΣ Δ. ΦΑΤΟΥΡΟΣ 

- ♦ - 

Αριθ. ΥΠΠΟ/ΑΡΧ/Β1 /Φ57/35903/749 (3) 

Χαρακτηρισμός της εκκλησίας των Αγίων θεοδώρων 
στην Κ. Βροντού Δράμας ως διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91). 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Γνωμοδότηση του Τοπικού Συμβουλίου Μνημείων 
Ανατολικής Μακεδονίας - Θράκης με αριθμ. Πράξεως 
78/28.6.93, αποφασίζουμε: 

Χαρακτηρίζουμε την εκκλησία των Αγίων θεοδώ¬ 
ρων, στην Κοινότητα Κάτω Βροντού, Επαρχίας Δρά¬ 
μας, Νομού Δράμας ως διατηρητέο μνημείο επειδή 


αποτελεί τυπικό δείγμα τρίκλιτης ξυλόστεγης βασιλι¬ 
κής στην περιοχή της Δράμας κατά τον 19ο αι., περιέ¬ 
χει στο εσωτερικό του αξιόλογο ξυλόγλυπτο τέμπλο και 
αποτελεί τεκμήριο για την ιστορία του τόπου και της 
περιοχής γενικά του Νομού Δράμας στο α' μισό του 
19ου αι. 

Η απόφαση αυτή δεν θα επιβαρύνει τον Κρατικό 
Προϋπολογισμό. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Δεκεμβρίου 1993 

Με εντολή Υπουργού 
Ο Προϊστάμενος 
ΝΙΚΟΣ ΖΙΑΣ 

- »- 

Αριθ. Δ16β/5/860/963/Φ.4.1.7. (4) 

Πρόσληψη προσωπικού με σύμβαση εργασίας Ι.Δ. ορι¬ 
σμένου χρόνου για απρόβλεπτες και επείγουσες 

ανάγκες της ΓΓΔΕ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις του άρθρου 59 του Π. Δ/τος 410/88, 
αναφορικά με τη διαδικασία πρόσληψης προσωπικού 
με σύμβαση εργασίας Ι.Δ. ορισμένου χρόνου για την 
αντιμετώπιση απρόβλεπτων και επειγουσών ανα¬ 
γκών. 

2) Τις διατάξεις του άρθρου 30 του Ν. 1943/91, σε 
ότι αφορά τη πρόσληψη προσωπικού για απρόβλεπτες 
και επείγουσες ανάγκες. 

3) Τις διατάξεις του άρθρου 2 της 167/92 πράξης 
του Υπουργικού Συμβουλίου, αναφορικά με τις εξαιρεί- 
σεις από την αναστολή των διορισμών στο δήμοσιο. 

4) Το γεγονός ότι ο πρόσφατος σεισμός στην πε¬ 
ριοχή της Πάτρας δημιούργησε σοβαρά προβλήματα 
στους κατοίκους από τις ζημιές που προξένησε στα 
σπίτια και τις επαγγελματικές στέγες, και ότι η υπηρε¬ 
σία μας έχει το μεγαλύτερο μέρος της ευθύνης για την 
αντιμετώπιση της κατάστασης. 

5) Τη διαπίστωση ότι με το υπάρχον προσωπικό δεν 
είναι δυνατή η στελέχωση του τομέα αποκατάστασης 
σεισμοπλήκτων (ΤΑΣ) Ν. ΑχαΤας, διότι επί σειρά ετών 
παραμένουν κενές οι οργανικές θέσεις της ΓΓΔΕ και 
λόγω αναστολής των προσλήψεων τα τελευταία χρό¬ 
νια, δεν κατέστει δυνατή η πρόσληψη προσωπικού με 
οποιαδήποτε εργασιακή σχέση. 

6) Την 151/12.11.93 πράξη του Υπουργικού Συμ¬ 
βουλίου, αναφορικά με έγκριση πρόσληψης ογδόντα 
πέντε (85) ατόμων με σχέση εργασίας Ι.Δ. ορισμένου 
χρόνου για απρόβλεπτες και επείγουσς ανάγκες. 

7) Τη Δ17Ο/02/29/Φ.2.2.1./19.8.92 (ΦΕΚ 534/Β/ 
21.8.92) απόφαση μεταβίβασης αρμοδιοτήτων του 
Υπουργού ΠΕΧΩΔΕ στο Γεν. Γραμματέα της ΓΓΔΕ, 
αποφασίζουμε: 

Α) Διαπιστώνουμε το απρόβλεπτο και επείγον της 

ανάγκης που προκλήθηκε από τον καταστρεπτικά σει¬ 
σμό στη περιοχή της Πάτρας, ότι το βάρος της ευθύνης 
για την αποκατάσταση των ζημιών ανήκει στην αρμο¬ 
διότητα της Γενικής Γραμματείας Δημ. Έργων του 
ΥΠΕΧΩΔΕ και ότι δεν είναι δυνατή η αντιμετώπιση της 
κατάσταση με το υπάρχον προσωπικό. 

Β) Ο αριθμός του αναγκαιούντος συνολικού προσω¬ 
πικού ορίζεται σε ογδόντα πέντε (85) άτομα και κατά 
ειδικότητα αναλύεται ως εξής: 

α) μηχανικοί διαφόρων ειδικοτήτων (ΠΕ) σαράντα 
πέντε (45) 

β) διοικητικοί (ΠΕ) τρεις (3) 

γ) τεχνολόγοι πολ. μηχ/κοΐ (ΤΕ) δέκα (10) 

δ) διοικητικοί (ΤΕ) ή (ΔΕ) έντεκα (11) 

ε) εργοδηγοί (ΔΕ) οκτώ (8) 

στ) οδηγοί (ΔΕ) τρεις (3) 

ζ) κλητήρες δύο (2) 

θ) καθαρίστριες τρεις (3) 

Σύνολο ογδόντα πέντε (85). 

Γ) Η διάρκεια απασχόλησης ορίζεται σε οκτώ (8) μή¬ 
νες από τη δημοσίευση της παρούσας απόφασης και η 
πρόσληψη θα γίνει με σύμβαση εργασίας ιδιωτικού δι¬ 
καίου ορισμένου χρόνου όπως ορίζουν οι διατάξεις του 
κεφ. Γ’ του Π. Δ/τος 410/88. 

Δ) Από την απόφαση αυτή προκαλείται συνολική δα¬ 
πάνη ύψους 130.000.000 δρχ. σε βάρος του τακτικού 
προϋπολογισμού της ΓΓΔΕ για όλο το χρονικό διάστημα 
που θα διαρκέσει η 8μηνη σύμβασή τους. 

Η παρούσα απόφαση αυτή να δημοσιευθεί στην 
Εφημερίδα της Κυβερνήσεως. 

Αθήνα, 18 Νοεμβρίου 1993 

Με εντολή Υπουργού 
Ο Γενικός Γραμματέας 
Β. ΠΑΠΑΓΙΑΝΝΗΣ 

-♦- 

Αριθ. 37331 (5) 

Τροποποίηση συστατικής πράξης δημοτικής επιχείρη¬ 
σης Μαρκοπούλου - Μεσογαίας Ν. Αττικής. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις των άρθρων 260 έως 267, 270, 274 
και 287 Π. Δ/τος 323/1989 (Δ.Κ.Κ.), όπως τροποποιή¬ 
θηκαν με τις όμοιες του άρθρου 11 παρ. 2 & 4 του Νό¬ 
μου 2130/23.4.1993 (ΦΕΚ Α' 62/1993). 

2. Την 6394/1.3.1990 απόφασή μας ΦΕΚ 177/ 

16.3.1990, περί συστάσεως δημοτικής επιχείρησης με 
την επωνυμία «Αναπτυξιακή δημοτική επιχείρηση Μαρ¬ 
κοπούλου Α.Δ.Ε.Μ.» στο Δήμο Μαρκοπούλου Μεσο- 
γαίας Αττικής, όπως αυτή τροποποιήθηκε με τις 
13191/28.6.1991, 973/31.1.1992, 

15029/23.6.1992 & 36504/18.1.1993 όμοιες Νομαρ¬ 
χίας Ανατολικής Αττικής (δημοσιευμένες σε ΦΕΚ 
719/91 τ. Β', 106/92 τ. Β\ 62/1993 τ. Β'). 

3. Τις διατάξεις του άρθρου μόνου του Π. Δ/τος 250/ 
1989 (ΦΕΚ 118/1989 τ. Α') «Μεταβίβαση αρμοδιοτή¬ 


των του Υπουργού Εσωτερικών στους Νομάρχες». 

4. Τις ρυθμίσεις του άρθρου 29 Α του Νόμου 
1558/85 που προστέθηκε με το άρθρο 27 του Νόμου 
2081 /1992 (ΦΕΚ 154/92) σχετικά με την υποχρέωση 
αναγραφής «κάλυψη δαπάνης» που συνεπάγεται η έκ¬ 
δοση κάθε κανονιστικής διάταξης. 

5. Την 393/1993 απόφαση του Δημοτικού Συμβου¬ 
λίου Μαρκοπούλου Μεσογαίας «Περί τροποποίησης 
της συστατικής πράξης, ως προς το αρχικό κεφάλαιο 
της επιχείρησης», ήτοι την αύξηση του αρχικού κεφα¬ 
λαίου, από τριάντα έξι εκατομμύρια (36.000.000) δρχ., 
σε εξήντα έξ εκατομμύρια (66.000.000) δρχ., για τους 
λόγους που αναφέρονται σ’ αυτή. 

6. Το32771/8.11.1993 έγγραφο του Εθνικού Τυπο- 
γραφείου, αποφασίζουμε: 

1. Τροποποιούμε την ανωτέρω απόφασή μας (ΦΕΚ 
177/16.3.1990 τ. Β') όπως αυτή τροποποιήθηκε με¬ 
ταγενέστερα με τις 13191/1991, 973/1992, 15029/ 
1992 και 36504/1993 όμοιες της Νομαρχίας και 
ισχύει, ως πρός το αρχικό κεφάλαιο το οποίο διέθεσε ο 
Δήμος Μαρκοπούλου Μεσογαίας στην ανωτέρω δημο¬ 
τικής επιχείρηση και το αυξάνει από τριάντα εξ εκατομ¬ 
μύρια (36.000.000) δρχ., που ήταν, σε εξήντα εξ εκα¬ 
τομμύρια (66.000.000) δρχ. 

Κατά τα λοιπά ισχύει η ανωτέρω 6394/1990 από¬ 
φασή μας (ΦΕΚ 177/1990 τ. Β'), όπως αυτή τροπο¬ 
ποιήθηκε μεταγενέστερα και ισχύει. 

2. Ακροτελεύτια διατάξη - Κάλυψη δαπάνης. 

α) Από τις διατάξεις της απόφασης προκαλείται δα¬ 
πάνη σε βάρος του Προϋπολογισμού του νομικού προ¬ 
σώπου «Αναπτυξιακή δημοτική Επιχείρηση Μαρκοπού¬ 
λου ΑΔΕΜ» του Δήμου Μαρκοπούλου Μεσογαίας Νο¬ 
μού Αττικής, ύψους τριάντα εκατ. (30.000.000) δρχ., 
για το τρέχον οικονομικό έτος, και για τα επόμενα οικο¬ 
νομικά έτη, μόνο εφόσον γίνει τροποποίηση της συ¬ 
στατικής πράξης. 

β) Για την ανωτέρω δαπάνη έχει εγγράφει πίστωση 
στον προϋπολογισμό του Δήμου Μαρκοπούλου - Με- 
σογαίας, για το ανωτέρω νομικό πρόσωπο «Αναπτυ¬ 
ξιακή δημοτική Επιχείρηση Μαρκοπούλου ΑΔΕΜ», 
ύψους τριάντα εκατομ. (30.000.000) δρχ. με τα στοι¬ 
χεία Κ.Α. 2/21/212.16. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αγία Παρασκευή, 13 Δεκεμβρίου 1993 

Ο Νομάρχης 
ΝΙΚ. ΠΕΡΚΙΖΑΣ 

Αριθ. 36513 (6) 

Τροποποίηση της 15797/91 απόφασης Νομάρχη Ανα¬ 
τολικής Αττικής που αφορά στη σύσταση ίδιου Νομι¬ 
κού Προσώπου με το όνομα Σχολική Επιτροπή 2ου 
Δημοτικού Σχολείου & 2ου Γυμνασίου Δήμου Πεύ- 
κης. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 187 του Π.Δ. 323/89 Π. 
Δ/τος. 

2) Τις διατάξεις του άρθρου 5 του Ν. 1894/90 και τις 
όμοιες του άρθρου 8 παρ. 8 του Ν. 2158/93. 

3) Την 185/93 απόφαση του Δημοτικού Συμβουλίου 
Πεύκης, αποφασίζουμε: 

Τροποποιούμε την 15798/91 απόφασή μας, που 
αφορά στη σύσταση ιδίου Νομικού Προσώπου με το 
όνομα Σχολική Επιτροπή 2ου Δημοτικού Σχολείου και 
2ου Γ υμνασίου Πεύκης ως προς τις παραγράφους 1 και 
3 αυτής, οι οποίες έχουν ωε εξής: 

«Συνιστούμε ίδιο Νομικό Πρόσωπο με το όνομα 
«Σχολική Επιτροπή 2ου Δημοτικού Σχολείου» στο Δήμο 
Πεύκης του Νομού Αττικής. 

3) Το Νομικό Πρόσωπο διοικείται από δμελές Διοικη¬ 
τικό Συμβούλιο αποτελούμενο από: 

α) Τον εκάστοτε Δ/ντή του 2ου Δημοτικού Σχολείου 
Πεύκης, ως Πρόεδρο. 

β) Τρεις (3) δημοτικούς συμβούλους που ορίζονται 
με απόφαση του Δημοτικού Συμβουλίου. 

γ) Έναν (1) εκπρόσωπο του Συλλόγου Γονέων και 
Κηδεμόνων του 2ου Δημοτικού Σχολείου Πεύκης και 
όταν δεν υπάρχει Σύλλογος Γονέων ένας από τους γο¬ 
νείς των παιδιών του Σχολείου». 

Από τις διατάξεις αυτής της απόφασης δεν προκα- 
λείται δαπάνη σε βάρος του προϋπολογισμού του Δή¬ 
μου Πεύκης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αγία Παρασκευή, 10 Δεκεμβρίου 1993 

Ο Νομάρχης 
ΝΙΚ. ΠΕΡΚΙΖΑΣ 

-♦- 

Αριθ, 36513 (7) 

Τροποποίηση της 15798/91 απόφασης Νομάρχη Ανα¬ 
τολικής Αττικής που αφορά στη σύσταση ίδιου Νομι¬ 
κού Προσώπου με το όνομα Σχολική Επιτροπή 1 ου - 
2ου Λυκείου και 1ου Γυμνασίου Πεύκης. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 187 του Π.Δ. 323/89. 

2) Τις διατάξεις του άρθρου 5 του Ν. 1849/90 και τις 
όμοιες του άρθρου 8 παρ. 8 του Ν. 2158/93. 

3) Την 184/93 απόφαση του Δημοτικού Συμβουλίου 
Πεύκης, αποφασίζουμε: 

Τροποποιούμε την 15798/91 απόφασή μας, που 


αφορά στη σύσταση Νομικού Προσώπου με το όνομα 
Σχολική Επιτροπή 1ου Λυκείου - 2ου Λυκείου και 1ου 
Γυμνασίου Πεύκης ως προς τις παραγράφους 1 και 3 
αυτής, οι οποίες έχουν ως εξής: 

1. Συνιστούμε ίδιο Νομικό Πρόσωπο με το όνομα 
Σχολική Επιτροπή 1ου και 2ου Γυμνασίου Πεύκης στο 
Δήμο Πεύκης του Νομού Αττικής. 

2. Το Νομικό Πρόσωπο διοικείται από 9μελές Διοικη¬ 
τικό Συμβούλιο αποτελούμενο από: 

α) Τρεις (3) Δημοτικούς Συμβούλους που ορίζονται 
με απόφαση του Δημοτικού Συμβουλίου. 

β) Τους εκάστοτε Διευθυντές του 1ου και 2ου Γυ¬ 
μνασίου Πεύκης. 

γ) Από έναν (1) εκπρόσωπο των Συλλόγων Γονέων 
και Κηδεμόνων του 1 ου και 2ου Γ υμνασίου Πεύκης και 
όταν δεν υπάρχουν Σύλλογοι Γ ονέων, από ένας εκπρό¬ 
σωπος των γονέων των παιδιών των αντιστοίχων Σχο¬ 
λείων». 

δ) Από έναν εκπρόσωπο των μαθητικών Κοινοτήτων 
των ανωτέρω σχολείων. 

Ως πρόεδρο ορίζεται ο αρχαιότερος διευθυντής των 
συστεγαζομένων σχολείων. 

Από τις διατάξεις αυτής της απόφασης δεν προκα- 
λείται δαπάνη σε βάρος του προϋπολογισμού του Δή¬ 
μου Πεύκης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αγία Παρασκευή, 10 Δεκεμβρίου 1993 

Ο Νομάρχης 
ΝΙΚ. ΠΕΡΚΙΖΑΣ 

-- - 

Αριθ. 36515 (8) 

Σύσταση ιδίου Νομικού Προσώπου στο Δήμο Πεύκης 

Ν. Αττικής με το όνομα «Σχολική Επιτροπή 1ου και 

2ου Λυκείου Πεύκης». 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 187 του 323/89 Π. Δ/ 
τος. 

2) Τις διατάξεις του άρθρου 5 του Ν. 1894/20 και τις 
όμοιες του άρθρου 8 παρ. 8 του Ν. 2158/93. 

3) Την αριθ. 186/1993 απόφαση του Δημοτικού 
Συμβουλίου Πεύκης του Νομού Αττικής, αποφασί¬ 
ζουμε: 

1. Συνιστούμε ίδιο νομικό πρόσωπο με το όνομα 
«Σχολική Επιτροπή 1ου και 2ου Λυκείου Πεύκης» στο 
Δήμο Πεύκης του Νομού Αττικής. 

2. Σκοπός του Νομικού Προσώπου είναι: 

-Η διαχείριση των πιστώσεων που διατίθενται, για τις 
λειτουργικές δαπάνες καθαριότητας θέρμανσης, φωτι¬ 
σμού, ύδρευσης, τηλεφώνου αποχέτευσης, αναλωσί¬ 
μων υλικών ,κ.λπ. 

-Η εκτέλεση μικρών έργων για επισκευή και συντή¬ 
ρηση των διδακτηρίων. 

-Η αποκατάσταση φθορών και ζημιών των επίπλων, 

εξοπλισμού και γενικά των διδακτηριακών εγκαταστά¬ 
σεων. 

-Η φροντίδα για την εξεύρεση άλλων πόρων και ο 
εφοδιασμός των σχολικών μονάδων με έπιπλα και 
σκεύη, με βιβλία για τη σχολική βιβλιοθήκη και γενικά 
με όλα τα μέσα που είναι απαραίτητα για τη λειτουργία 
τους και γενικότερα η λήψη όλων των μέτρων που κρί- 
νονται αναγκαία για τη στήριξη της διοικητικής λειτουρ¬ 
γίας των σχολικών μονάδων. 

3. Το Νομικό Πρόσωπο διοικείται από θμελές Διοικη¬ 
τικό Συμβούλιο, αποτελούμενο από: 

α) Τρεις (3) Δημοτικούς Συμβούλους, που ορίζονται 
με απόφαση του Δημοτικού Συμβουλίου. 

β) Τους εκάστοτε Διευθυντές του 1ου και 2ου Λυ¬ 
κείου Πεύκης. 

γ) Από έναν εκπρόσωπο του Συλλόγου Γονέων και 
Κηδεμόνων του 1ου και 2ου Λυκείου Πεύκης και όταν 
δεν υπάρχουν Σύλλογοι Γονέων από ένας εκπρόσωπος 
των γονέων των παιδιών των αντίστοιχων σχολείων. 

δ) Από έναν εκπρόσωπο των μαθητικών Κοινοτήτων 
των ανωτέρω Σχολείων. 

Ως Πρόεδρος ορίζεται ο αρχαιότερος διευθυντής 
των συστεγασμένων σχολείων. 

4. Η θητεία του πρώτου Διοικητικού Συμβουλίου του 
Νομικού Προσώπου λήγει με τη λήξη της παρούσας Δη¬ 
μοτικής περιόδου. 

Η θητεία των μελών του Διοικητικού Συμβουλίου 
ακολουθεί τη δημοτική ή κοινοτική περίοδο. 

5. Πόροι του Νομικού Προσώπου είναι: 

α. Η ετήσια επιχορήγηση του Δήμου ή της Κοινότη¬ 
τας. 

β. Η ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, 
κληροδοσίες. 

δ. Εισπράξεις από το αντίτιμο των παρεχομένων 
πραγμάτων ή υπηρεσιών. 

ε. Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστή¬ 
ρια και σε κάθε άλλη αρχή από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύε¬ 
ται από τον Αντιπρόεδρο. 

7. Από τις διατάξεις αυτής της απόφασης δεν προκα- 


λείται δαπάνη σε βάρος του Προϋπολογισμού του Δή¬ 
μου Πεύκης. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αγία Παρασκευή, 10 Δεκεμβρίου 1993 

Ο Νομάρχης 
ΝΙΚ. ΠΕΡΚΙΖΑΣ 

- ♦- 

Αριθ. Ε.Κ. 744 (9) 

Μεταβίβαση μετοχών «ΑΤΛΑΣ ΑΧΕ» 

(Απόφαση της 165ης/24.11.1993 Συνεδρίασης 
της Επιτροπής Κεφαλαιαγοράς 

Η ΕΠΙΤΡΟΠΗ ΤΗΣ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 για την «Τροποποίηση της Νομο¬ 
θεσίας για τα Χρηματιστήρια και άλλες διατάξεις». 

2. Τον Ν. 1969/91 «Περί Εταιρειών Επενδύσεων 
Χαρτοφυλακίου και Αμοιβαίων Κεφαλαίων». 

3. Την απόφαση της 58ης/9.10.90 Συνεδρίασης της 
Επιτροπής Κεφαλαιαγοράς για την ίδρυση της «ΑΤΛΑΣ 
ΑΧΕ». 

4. Την από 9.11.1993 αίτησης της Εταιρείας. 

5. Την εισήγηση του Γεωρ. Καλλία, αποφασίζει ομό¬ 
φωνα: 

Παρέχει την άδειά της για την μεταβίβαση μετοχών 
της Εταιρείας «ΑΤΛΑΣ ΑΧΕ» από τους κατωτέρω μετό¬ 
χους ως εξής: 

α. Ο Αθαν. Παπαδόπουλος μεταβιβάζει 2.134 μετο¬ 
χές στον Ευαγ. Γεωργίου. 

β. Ο Ελευθ. Ταμπούρας μεταβιβάζει 700 μετοχές 
στον Ευαγ. Γεωργίου και 400 μετοχές στον Χρ. Δαβε- 
ρώνα. 

γ. Ο Σπ. Πετρόπουλος μεταβιβάζει 1.300 μετοχές 
στον Χρ. Λαβερώνα. 

δ. Ο Εμ. Κωνσταντινίδης μεταβιβάζει 1.300 μετοχές 
στον Χρ. Λαβερώνα. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




